# AGIC Arolygiaeth Gofal Iechyd Cymru HIW Healthcare Inspectorate Wales

**Cynnwys**

[Recriwtio Dirprwy Arweinydd Meddygon a Benodir i Roi Ail Farn 1](#_Toc190857672)

[Y Gwasanaeth Meddygon a Benodir i Roi Ail Farn yng Nghymru 1](#_Toc190857673)

[Rôl ein Meddyg a Benodir i Roi Ail Farn Arweiniol 2](#_Toc190857674)

[Rôl Dirprwy Arweinydd Meddygon a Benodir i Roi Ail Farn 2](#_Toc190857675)

[Gwneud cais am y rôl hon 2](#_Toc190857676)

# **Recriwtio Dirprwy Arweinydd Meddygon a Benodir i Roi Ail Farn**

Mae Arolygiaeth Gofal Iechyd Cymru (AGIC), sef yr arolygiaeth arweiniol ar gyfer gofal iechyd yng Nghymru, yn awyddus i recriwtio seiciatrydd ymgynghorol profiadol i ddod yn ddirprwy arweinydd ar ein panel o feddygon a benodir i roi ail farn a helpu i barhau i wella a datblygu'r gwasanaeth meddygon a benodir i roi ail farn yng Nghymru.

# **Y Gwasanaeth Meddygon a Benodir i Roi Ail Farn yng Nghymru**

Mae'r gwasanaeth meddygon a benodir i roi ail farn yn diogelu hawliau cleifion a gedwir o dan y Ddeddf Iechyd Meddwl sydd naill ai'n gwrthod y driniaeth a ragnodwyd iddynt neu yr ystyrir nad oes ganddynt y gallu i gydsynio.

Mae'n ofynnol i feddyg a benodir i roi ail farn wneud penderfyniadau, yn seiliedig ar ei farn annibynnol, gan ystyried rhesymeg glinigol, buddiannau a dewisiadau'r claf, Deddf Iechyd Meddwl 1983, Deddf Galluedd Meddyliol 2005 a'r Cod Ymarfer.

Bydd meddyg a benodir i roi ail farn yn seiciatrydd ymgynghorol annibynnol a benodir gan AGIC, a dim ond pan gaiff ei benodi i roi ail farn unigol y daw'n feddyg a benodwyd i roi ail farn.

AGIC sy'n gyfrifol am benodi meddygon a benodir i roi ail farn ac sy'n rheoli'r gwasanaeth hwn yng Nghymru.

# **Rôl ein Meddyg a Benodir i Roi Ail Farn Arweiniol**

Mae ein Meddyg a Benodir i Roi Ail Farn Arweiniol yn gyfrifol am arwain tîm o feddygon a benodir i roi ail farn yng Nghymru. Yn ychwanegol at hyn, disgwylir i'r Arweinydd ymgymryd â rôl meddyg a benodir i roi ail farn a rhoi ail farn.

Mae'r Meddyg a Benodir i Roi Ail Farn Arweiniol yn gweithio'n agos gyda Rheolwr y Gwasanaeth Adolygu ar gyfer Iechyd Meddwl yn AGIC er mwyn sicrhau y caiff perfformiad meddygon a benodir i roi ail farn ei reoli.

Mae Meddyg a Benodir i Roi Ail Farn Arweiniol hefyd yn helpu AGIC i recriwtio a sefydlu meddygon newydd a benodir i roi ail farn, a'u hyfforddiant parhaus yng Nghymru.

Mae'r Meddyg a Benodir i Roi Ail Farn Arweiniol yn chwarae rhan bwysig wrth lunio'r gwasanaeth meddygon a benodir i roi ail farn yng Nghymru, ac yn helpu AGIC i ddatblygu'r gwasanaeth hwn ac i ddarparu hyfforddiant parhaus i bob meddyg a benodir i roi ail farn yng Nghymru.

# **Rôl Dirprwy Arweinydd Meddygon a Benodir i Roi Ail Farn**

Bydd y rôl hon yn cyflawni'r un cyfrifoldebau â'r Meddyg a Benodir i Roi Ail Farn Arweiniol, fel y rhestrir uchod, ac fel dirprwy, bydd yn gweithio'n agos gyda'r Meddyg a Benodir i Roi Ail Farn Arweiniol, yn cynorthwyo gyda phob mater fel y bo angen er mwyn gwella a chefnogi'r gwasanaeth meddygon a benodir i roi ail farn, ac yn dirprwyo ym mhob agwedd lle y bo'n briodol.

# **Gwneud cais am y rôl hon**

Rydym yn chwilio am seiciatrydd ymgynghorol gydag o leiaf bum mlynedd o brofiad yn y rôl, ac o leiaf ddwy flynedd o brofiad fel Meddyg a Benodir i roi Ail Farn, ac sy'n ymrwymedig i wella gwasanaethau a diogelu hawliau cleifion a gedwir.

I gael gwybodaeth am y rôl hon a manylion am sut i wneud cais, ewch i [wefan AGIC](https://www.agic.org.uk/).

Os hoffech drafod y rôl hon neu os bydd angen rhagor o wybodaeth arnoch, cysylltwch â Robbie Jones, Rheolwr y Gwasanaeth Adolygu ar gyfer Iechyd Meddwl ar 03000 255890 robbie.jones@gov.wales

**DYDDIAD CAU AR GYFER CEISIADAU: 30 Ebrill 2025**